Na osnovi Odluke o raspisivanju Natječaja za sklapanje ugovora o provođenju specifične zdravstvene zaštite za 2019. godinu, KLASA: 025-04/19-01/107, URBROJ: 338-01-01-19-01 od 17. travnja 2019. godine

HRVATSKI ZAVOD ZA ZDRAVSTVENO OSIGURANJE

o b j a v l j u j e

**N A T J E Č A J**

**za sklapanje ugovora o provođenju specifične zdravstvene zaštite iz obveznog zdravstvenog osiguranja za potrebe popune Mreže ugovornih subjekata medicine rada**

**I. PREDMET NATJEČAJA**

Sklapanje ugovora o provođenju specifične zdravstvene zaštite iz obveznog zdravstvenog osiguranja, u skladu s odredbama Zakona o zdravstvenoj zaštiti ("Narodne Novine", broj 100/18) Zakona o obveznom zdravstvenom osiguranju ("Narodne Novine", broj 80/13. i 137/13.), Odluke o osnovama za sklapanje ugovora o provođenju specifične zdravstvene zaštite („Narodne Novine“, [47/14](http://narodne-novine.nn.hr/clanci/sluzbeni/2014_04_47_897.html)., [157/14](http://narodne-novine.nn.hr/clanci/sluzbeni/2014_12_157_2982.html)., [139/15](http://narodne-novine.nn.hr/clanci/sluzbeni/2015_12_139_2603.html)., [28/16](http://narodne-novine.nn.hr/clanci/sluzbeni/2016_03_28_805.html)., [26/17](http://narodne-novine.nn.hr/clanci/sluzbeni/full/2017_03_26_583.html)., [132/2017](https://narodne-novine.nn.hr/clanci/sluzbeni/full/2017_12_132_3048.html)., [119/2018](https://narodne-novine.nn.hr/clanci/sluzbeni/2018_12_119_2396.html)., i 32/2019. - u daljnjem tekstu: Odluka) i drugim općim aktima Hrvatskog zavoda za zdravstveno osiguranje (u daljnjem tekstu: Zavod) na područjima na kojima je Mreža ugovornih subjekata medicine rada ("Narodne novine" broj 55/11) nepopunjena kako slijedi:

**Tablica 1: Potreban broj timova ugovornih subjekata medicine rada po županijama / Gradu Zagrebu**

|  |  |
| --- | --- |
| **Županija / Grad Zagreb** | **Nedostaje** |
| BJELOVARSKO-BILOGORSKA | -1 |
| DUBROVAČKO-NERETVANSKA | -2 |
| GRAD ZAGREB | -6 |
| ISTARSKA | -1 |
| KARLOVAČKA | -1 |
| KOPRIVNIČKO-KRIŽEVAČKA | -4 |
| KRAPINSKO-ZAGORSKA | -2 |
| MEĐIMURSKA | -3 |
| OSJEČKO-BARANJSKA | -5 |
| POŽEŠKO-SLAVONSKA | -1 |
| PRIMORSKO-GORANSKA | -2 |
| SISAČKO-MOSLAVAČKA | -3 |
| SPLITSKO-DALMATINSKA | -2 |
| ŠIBENSKO-KNINSKA | -1 |
| VARAŽDINSKA | -3 |
| VUKOVARSKO-SRIJEMSKA | -1 |
| ZADARSKA | -2 |
| ZAGREBAČKA | -1 |

**II. OPĆI UVJETI NATJEČAJA**

1. Ponude na natječaj podnose se za djelatnosti iz glave I. ovog natječaja u skladu s općim aktima Zavoda i Mrežom:
2. privatni zdravstveni radnici:
* koji posjeduju rješenje Ministarstva zdravstva o odobrenju za rad u djelatnosti medicine rada
* koji zadovoljavaju uvjete propisane Zakonom o zdravstvenoj zaštiti, Zakonom o obveznom zdravstvenom osiguranju, Odlukom o osnovama za sklapanje ugovora o provođenju specifične zdravstvene zaštite te ostalim općim aktima Zavoda
1. zdravstvene ustanove koje:
* posjeduju rješenje Ministarstva zdravstva o odobrenju za rad u djelatnosti medicine rada
* posjeduju rješenje trgovačkog suda o upisu u sudski registar
* zadovoljavaju uvjete propisane Zakonom o zdravstvenoj zaštiti, Zakonom o obveznom zdravstvenom osiguranju, Odlukom o osnovama za sklapanje ugovora o provođenju specifične zdravstvene zaštite te ostalim općim aktima Zavoda.
1. Ustanove / privatni zdravstveni radnici koji podnose ponudu na natječaj, moraju, sukladno rješenju Ministarstva zdravstva o odobrenju za rad u djelatnosti medicine rada imati mjesto rada na području županije za koju se javljaju na natječaj.
2. Ponude na natječaj **ne podnose**:

 Privatni zdravstveni radnici i zdravstvene ustanove za već ugovorene timove sa Zavodom u punom opsegu radnog vremena.

**III. KRITERIJI ODABIRA**

Odabir ponuda provest će se procjenom zadovoljavanja kriterija prema redoslijedu prioriteta i kako slijedi:

1. dužina ugovornog odnosa sa Zavodom u ponuđenoj djelatnosti
2. ponuditelj s većim brojem opredijeljenih radnika/osiguranika
3. ponuditelj koji osigurava bolju dostupnost ponuđene zdravstvene zaštite većem broju radnika/osiguranika unutar područja za koje se raspisuje natječaj
4. redoslijed zaprimanja ponuda.

**IV. DOSTAVA PONUDE**

1. **Ponude na natječaj zaprimaju se od 15.05.2019. – 24.05.2019. godine.**
2. **Ponude se podnose putem ponudbene dokumentacije koja se može preuzeti od 15.05.2019. – 24.05.2019. godine na web stranicama Zavoda pod Natječaji**
3. Uz ponudu obvezno je priložiti sve priloge navedene u ponudbenoj dokumentaciji.
4. Razmatrat će se samo ponude zaprimljene do dana naznačenog u točki 1. ove glave i napisane na ponudbenoj dokumentaciji uz sve propisane priloge.
5. Ponude za područja za koja nije iskazana potreba u Tablici 1. ovog natječaja, ponude koje ne zadovoljavaju opće uvjete natječaja, kao i ponude s netočnim podacima odnosno podacima koji ne odgovaraju stvarnom stanju neće biti razmatrane.
6. Ponude na natječaj, uz tražene priloge podnose se nadležnim Regionalnim uredima odnosno Područnima službama Zavoda prema sjedištu podnositelja ponude.
7. Ponudu sa svim traženim prilozima potrebno je uvezati u jednu cjelinu.

Ponuda se dostavlja s naznakom:

***"Natječaj za popunu Mreže ugovornih subjekata medicine rada''***

NAPOMENA: Sve obavijesti u svezi s ovim natječajem možete dobiti u Direkciji Zavoda putem email adrese: medicina.rada@hzzo.hr